ຢູ່ກຳປູເຈຍ ໂຣກເອດສ໌ ແມ່ນມາ ກັບຄວາມລັງກຽດ (ວີດີໂອ ພາສາອັງກິດ/ລາວ)
ຢູ່ກຳປູ​ເຈຍ ພວກ​ຜູ້​ຄົນ​ທີ່​ຕິດ​ເຊື້ອ HIV ມັກຈະ​ຖືກ​ເພື່ອນ​ຝູງ​ ຄອບຄົວ ​ແລະ​ປະຊາ​ຄົມ ປະຕິ​ເສດ ລັງກຽດ ຢຽດຢາມ ແລະຕັດຂາດ.
ເຖິງແມ່ນວ່າ ໂຣກ HIV/AIDS ໃນປັດຈຸບັນ ຈະເປັນໂຣກທີ່ປິ່ນ ປົວໄດ້ກໍຕາມ ແຕ່ການຖືກວິນິດໄສວ່າເປັນໂຣກນີ້  ກໍຍັງເປັນປະ ສົບການທີ່ປ່ຽນແປງຊີວິດໄດ້ ຢູ່ກຳປູເຈຍ ພວກຜູ້ຄົນທີ່ຕິດເຊື້ອ HIV ມັກຈະຖືກເພື່ອນຝູງ ຄອບຄົວ ແລະປະຊາຄົມ ປະຕິເສດ ແລະຕັດຂາດ ຄວາມອັບອາຍຂາຍໜ້າດັ່ງກ່າວນີ້ ອາດສາມາດ ເປັນສິ່ງທີ່ທົນບໍ່ໄດ້ ອັນດັບຕໍ່ໄປ ເຮົາມີເລື້ອງລາວກ່ຽວກັບການດິ້ນ ຮົນຕໍ່ສູ້ຂອງແມ່ຍິງກຳປູເຈຍຄົນນຶ່ງ ເພື່ອໃຫ້ຜ່ານພົ້ນໂສກນາດຕະ ກຳບັ້ນນຶ່ງໃນຊີວິດຂອງນາງ ເມື່ອຖືກກວດເຫັນວ່ານາງຕິດເຊື້ອໄວ ຣັສ HIV ທີ່ພາໃຫ້ເປັນໂຣກ AIDS ຊຶ່ງສິງຈະນຳມາສະເໜີທ່ານ ໃນທຸກໆເຊົ້າທີ່ນາງອຸກນາວີ ຢືນແຕ່ງໂຕຢູ່ຕໍ່ໜ້າກະຈົກ ນາງກໍແມ່ນຈະເຫລືອດເບິ່ງຮູບ ຂອງມື້ລາງສາມີຂອງນາງ ແລະລະນຶກເຖິງວັນເວລາທີ່ພວກເຂົາເຈົ້າເຄີຍມ່ວນຊື່ນນຳກັນ ສາມີຂອງນາງໄດ້ຂ້າໂຕຕາຍ ຫຼັງຈາກຮູ້ຈັກວ່າຕົນເອງຕິດເຊື້ອ HIV ນາງອຸກນາວີ ເລົ່າວ່າ “ ” ຫລັງຈາກຜົວຕາຍ ນາງອຸກນາວີໄດ້ສືບຕໍ່ອາໄສຢູ່ໃນເຮືອນຂອງລາວຕໍ່ໄປ ຢູ່ໃກ້ໆກັບ ຊາຍແດນໄທ ແລະນາງກໍມີຄວາມຢ້ານກົວວ່າ ນາງເອງກໍອາດໄດ້ຕິດເຊື້ອພະຍາດ ດັ່ງກ່າວນັ້ນ ແລ້ວເຊັ່ນກັນ ນາງອຸກນາວີ ກ່າວວ່າ: ຍ້ອນຄວາມລັງກຽດ ພວກຊາວບ້ານໄດ້ເອົາໄຟຈູດເຮືອນລາວ ນາງອຸກນາວີ ຈຶ່ງໄດ້ ກັບຄືນບ້ານໄປຢູກັບເອື້ອຍລາວ ໃກ້ກັບນະຄອນຫຼວງພະນົມເປັນ ລາວມັກເຈັບຢູ່ເລື້ອຍໆ ແລະການກວດສຸຂະພາບໄດ້ຢັ້ງຢືນຄວາມຢ້ານກົວທີ່ສຸດຂອງ ລາວ ກໍຄືລາວໄດ້ຕິດເຊື້ອ HIV ຊຶ່ງເປັນເຊື້ອໄວຣັສ ທີ່ພາໃຫ້ເປັນໂຣກ AIDS ນັ້ນ ນາງອຸກນາວີ ກ່າວວ່າ: “” ກຳປູເຈຍໃຫ້ຢາຟີ ແກ່ພວກປະຊາຊົນທີ່ຕິດເຊື້ອ HIV 7 ໝື່ນຄົນຢູ່ໃນປະເທດ ແຕ່ຫຼາຍຄົນຕ້ອງຍົກຍ້າຍຈາກເຂດຊົນນະບົດ ເຂົ້າໄປອາໄສ ຢູ່ໃນເມືອງຕ່າງໆ ເພື່ອຮັບການປິ່ນປົວ ພວກທີ່ທຸກຈົນກໍພາກັນ ອາໄສຢູ່ໃນເຂດເປິເປື້ອນ ຄວາມລັງກຽດຢຽດຢາມທີ່ເຂົາເຈົ້າ ໄດ້ຮັບຈາກພວກສະມາຊິກຄອບຄົວ ແລະປະຊາຄົມ ພາໃຫ້ ເຂົາເຈົ້າມີຄວາມຮູ້ສຶກຜິດ ອັບອາຍຂາຍໜ້າ ແລະຖິ້ມໂທດໃສ່ ຕົນເອງ ທ່ານ Teng Kunthy ເປັນເລຂາທິການໃຫຍ່ຂອງ ອົງການໂຣກ AIDS ແຫ່ງຊາດກຳປູເຈຍ ທ່ານ Teng Kunthy ກ່າວວ່າ “ ຍ້ອນຄວາມຮູ້ສຶກສິ້ນຫວັງແລະໂດດດ່ຽວ ນາງອຸກນາວີ ເຄີຍຄິດທີ່ຈະຂ້າໂຕຕາຍຕາມ ສາມີໄປ ນາງເວົ້າວ່າ “” ເຖິງແມ່ນນາງອຸກນາວີ ມີເຫື່ອແຮງ ທີ່ຈະສູ້ຊົນມີຊີວິດຢູ່ຕໍ່ໄປກໍຕາມ ແຕ່ການດຳເນີນ ຊີວິດຂອງລາວກໍບໍ່ງ່າຍ ເອື້ອຍລາວ ນາງ Suon Kea ບໍ່ສາມາດຊ່ອຍລາວໄດ້ອີກແລ້ວ ນາງ Suon Kea ເວົ້າວ່າ “ ບັດນີ້ ນາງອຸກນາວີ ມີຄວາມຮູ້ສຶກດີຂຶ້ນແດ່ ໃນດ້ານຈິດໃຈ ແລະໃນດ້ານຮ່າງກາຍ ເພາະນາງໄດ້ຮັບການຊ່ອຍເຫຼືອບ່ອນ ຢູ່ບ່ອນເຊົາ ພ້ອມທັງເຂົ້າປາອາຫານແລະຢຸກຢາປົວພະຍາດ ຈາກອົງການ “Place of Rescue” ຊຶ່ງເປັນອົງການການາ ດາ ທີ່ໃຫ້ການຊ່ອຍເຫຼືອ ແກ່ພວກຄົນທີ່ຕິດເຊື້ອ HIV ແມ່ນລູກຊາຍລາວທີ່ເຮັດໃຫ້ຊີວິດລາວມີຄວາມມຸ້ງໝາຍຄືນອີກ ແຕ່ລາວກໍຄຶດຫາມື້ລາງສາມີ ຢູ່ເລື້ອຍໆ ນາງອຸກນາວີ ກ່າວວ່າ “ ເຖິງແມ່ນ ຈະປະເຊີນກັບການທ້າທາຍຕ່າງໆ ແຕ່ ນາງອຸກນາວີ ກໍສູ້ຊົນກັບຊີວິດຕໍ່ໄປ ແລະເປັນແມ່ທີ່ເບິ່ງແຍງລ້ຽງດູລູກຊາຍຄົນດຽວຂອງລາວ ຕາມລຳພັງຄົນດຽວຢູ່ຕໍ່ໄປ